ଉଲ୍ଲେଖନୀୟ, ଏହି ପ୍ଲାଜ୍ମା ଚିକିତ୍ସା ଏବେକାର ନୂଆ ନୁହେଁ । ପୂର୍ବରୁ ୧୯୧୮ ଓ ୧୯୫୭ ମସିହାର ଫ୍ଲୁ ମହାମାରୀର ଆବିର୍ଭାବ ବେଳେ ଏପରି ଆରୋଗ୍ୟ ଲାଭ କରିଥିବା ଆକ୍ରାନ୍ତଙ୍କ ରକ୍ତକଣିକାରୁ ପ୍ଲାଜ୍ମା ସଂଗ୍ରହ କରାଯାଇ ଅନ୍ୟାନ୍ୟ ପୀଡି଼ତଙ୍କଠାରେ ପ୍ରୟୋଗ କରାଯାଇଥିଲା ଏବଂ ଆଶାନୁରୂପ ଫଳାଫଳ ମଧ୍ୟ ମିଳିଥିଲା।
ନୂଆଦିଲ୍ଲୀ : କରୋନା ମୁକାବିଲା ଦିଗରେ ସ୍ବାସ୍ଥ୍ୟ କର୍ମୀଙ୍କୁ ସହଯୋଗ କରିବାପାଇଁ ଭାରତୀୟ ସ୍ଥଳସେନା କିଛି କମ୍ ମୂଲ୍ୟର ଉପକରଣ ତିଆରି କରିଛି। ଭାରତୀୟ ସେନାର ଅଫିସିଆଲ୍ ଟ୍ବିଟର ଆକାଉଣ୍ଟ୍ରୁ ଆଜି ଏକ ଟ୍ବିଟ୍ କରି କୁହାଯାଇଛି ଯେ ଏହା ଅଭିନବ ଉପାୟରେ ସର୍ଜିକାଲ୍ ମାସ୍କ, ହ୍ୟାଣ୍ଡ୍ ସାନିଟାଇଜର, ଏଣ୍ଟି ଏରୋସଲାଇଜେସନ୍ ବକ୍ସ୍ ଏବଂ ଥର୍ମାଲ୍ ସ୍କାନର ତିଆରି କରିଛି। ଭାରତୀୟ ନୌସେନା ଭେଣ୍ଟିଲେଟର ପାଇଁ ଏକ ସ୍ବତନ୍ତ୍ର ପ୍ରକାରର ଡିଜାଇନ୍ କରିବାପରେ ଭାରତୀୟ ସ୍ଥଳ ସେନା ପକ୍ଷରୁ ଚିକିତ୍ସା କ୍ଷେତ୍ରରେ ସ୍ବାସ୍ଥ୍ୟକର୍ମୀଙ୍କୁ ସହଯୋଗ କରିବାପାଇଁ ଏହିସବୁ ଉଦ୍ଭାବନ କରାଯାଇଛି। ଭାରତୀୟ ନୌସେନା ଦ୍ବାରା ଭେଣ୍ଟିଲେଟର ପାଇଁ ହୋଇଥିବା ଏହି ସ୍ବତନ୍ତ୍ର ଡିଜାଇନ୍ ଦ୍ବାରା ଗୋଟିଏ ସିଙ୍ଗଲ୍ ଅକ୍ସିଜେନ୍ ସିଲିଣ୍ଡର୍ରରୁ ଏକାବେଳେ ୬ ଜଣଙ୍କୁ ଅକ୍ସିଜେନ୍ ଦିଆଯାଇପାରିବ। ଅ୍ୟପକ୍ଷେ ଡିଆରଡିଓ (ପ୍ରତିରକ୍ଷା ଗବେଷଣା ଏବଂ ବିକାଶ ଅନୁଷ୍ଠାନ) ଏବେ ବିଶୋଧନକାରୀ ସ୍ପ୍ରେ କରିବା ପାଇଁ ଅଗ୍ନି ନିର୍ବାପକ ଉପକରଣକୁ ମେସିନ୍ରେ ଖଞ୍ଜୁଛି। ଏହି ମେସିନ୍ଗୁଡ଼ିକୁ ରାସ୍ତା ଏବଂ ଅନ୍ୟ ଚଟାଣ ସଂକ୍ରମଣମୁକ୍ତ କରିବାପାଇଁ ବ୍ୟବହାର କରାଯାଉଛି। ଡିଆରଡିଓ ମଧ୍ୟ ମେଡିକାଲ କର୍ମୀଙ୍କ କାର୍ଯ୍ୟରେ ସହଯୋଗ କରିବାକୁ ସେମାନଙ୍କ ପାଇଁ ବାୟୋ ସୁଟ୍ ପ୍ରସ୍ତୁତ କରିଛି।
